स्हाड़ी धरत करोड़ां बरे पुरानी ऐ—इस गल्ला दा तुगी बिला शक पता गै। ते मते चिर भर एदे उप्पर कोई जिया-जैंत हे प्रगटे। मानु कोला पहले पशु प्रगट होए हे। उन्दे कोला बी पहले ऐसा समां हा जदूं कोई बी जीव इस धरती पर नई हा। पशुएं ते मनुक्खें कन्नैं भरोची दी इस धरती गी दिक्खियै ए कल्पना करना बी बड़ा कठन ऐ जे कदें एदे उप्पर कोई जीब नईं हा। पर साईंसदान ते दूए खोजी लोक जिनें इनें गल्लें बारै बचार कीता ऐ असें गी दसदे न जे इक समां गा जदूं ए धरत इन्नी गरम ही जे एदे उप्पर कतोई जिया-जैन्त रेई गै नईं हा सकदा। ए चबात लगने आली गल्ल, असेईं उन्दियां कताबां पढ़ियै ते कन्नैं फास्सिलें च भांत-सभान्ते जीवें-जानवरें गी दिक्खियै अपने आप समझा आई जन्दि ऐ।